Viime jaksossa näimme, miten renessanssi muutti Euroopan -
juureksien valtakunnasta hienoksi maalauksia pursuavaksi turistikohteeksi,
ja miten tämä herääminen johti kansannousuihin,
jotka kyykyttivät vallanpitäjiä. Mutta vallankumoukset olivat vasta alkaneet.
Ihminen harppaisi eteenpäin kesyttämällä metallin ja sähkön.
Edistys johti uusiin mukavuuksiin ja viihdykkeisiin,
mutta uhkasi myös kaikkea elämää. Aiheena siis keinut ja karusellit.
Tämä jakso käsittelee koneiden nousua täällä Maassa,
ja myös täällä Cunk on Earthissa.
Vuosisatojen ajan kaikki luonnossa, niin ihmiset kuin lehmät, toimi tällä:
Ilmalla.
Jos ette ole kuulleet ilmasta, se on addiktoiva näkymätön kaasuseos,
joka aiheuttaa tappavia vieroitusoireita muutamassa minuutissa.
Tämä riippuvuus teki ilman kilpailijasta vedestä kateellisen.
Veden piti skarpata -
ja pyrkiä olemaan välttämättömämpi sen luonnolliselle isännälleen.
Vesi tunsi tulen ahterin alla, ja se teki siitä tulesta jotain hyödyllistä - höyryä.
Höyry toimi käyttövoimana kaikenlaisissa koneissa.
Amerikka hullaantui höyrystä -
joka muutti maata ikiajoiksi.
Ymmärtääksemme miksi, on ikävä kyllä katsottava karttaa.
Alussa vain mantereet oli asutettu.
Keskiosa pysyi koskemattomana, kuten pakastepiiras mikrossa.
Mutta sen ajan amerikkalaiset eivät olleet vaatimattomia kuten eivät ole nykyäänkään.
He uskoivat kutsumuskohtaloon, jonka mukaan maa kuului heille,
ja että Jumala halusi heidän ottavan sen takaisin -
alkuperäiskansalta, joka oli laitettu sinne vahingossa.
Mikä on kutsumuskohtalo?
Se oli ideologia 1840-1850-luvun Yhdysvalloissa.
Jumala oli antanut Amerikalle oikeuden vallata koko mantereen -
ja levittää arvonsa ja hyveensä rannikolta rannikolle.
Se oli siis Jumalan suunnitelma. -Niin.
Eikö se tee teistä Jumalan orjia?
Sen ajan ihmiset sanoivat luultavasti olevansa Jumalan lähetyssaarnaajia.
He sanoivat noudattavansa hänen tahtoaan vapaaehtoisesti, ei pakotetusti.
Te olette kuitenkin Jumalan narttuja.
Kutsumuskohtalo oli vaarallinen.
Piti kulkea halki vaarallisten maiden huterilla vankkureilla -
kärsien nälästä ja punataudista käärmeiden ja apassien vaaniessa.
Oli kuin Jumala ei halunnutkaan heidän tekevän sitä.
Mutta höyryveturi muutti kaiken.
Höyryveturi nauroi vankkureille. Ei kirjaimellisesti. Tämä ei ole lastenkirja.
Amerikkalaiset päästivät höyryveturit luontoon.
Ne veistivät reittejä läpi erämaiden ja muuttivat voimatasapainoa.
Nyt alkuperäiskansoja vastaan voitiin taistella suurella nopeudella -
samalla nauttien ravintolavaunun antimista.
Kiitos rautateiden pikkukaupunkeja perustettiin kaikkialla lännessä.
Ne paikat olivat vailla lakeja. Pikaoikeutta jaettiin revolvereilla,
kun lehmipojat yrittivät suojella lehmiään ja poikiaan.
Kertoisitko, mikä tämä on?
Tämä on .45 kaliiperin Colt Single Action Army -revolveri.
Se ladataan tästä, ja iskuri pitää virittää jokaista laukausta varten.
Tappoiko tämä vain entisajan ihmisiä, vai voiko se tapaa nykyihmisiäkin?
Ikävä kyllä nykyihmisiäkin. -Se on niin vanhanaikainen.
Tulevatko luodit ulos hitaasti? Voiko juosta luotia nopeammin?
Ei voi, vaikka se on kyllä vanhanaikainen.
Siinä on pyörivä mekanismi, jossa on räikkä.
Häikkä? -Räikkä.
Tulevatko luodit ulos tuosta piipusta? -Kyllä tulevat.
Voinko pidellä sitä ja katsoa piippuun?
Vai ampuuko se minua silmään? -Niin ei kuuluisi tehdä.
Sattuuko se, jos saa luodista silmään?
Silmähän on vain vesisäiliö.
Puhkeaminen varmaan kirpaisee, mutta muuten voi jatkaa ihan normaalisti.
Ammutuksi tulemista kannattaa välttää.
Miksi ihmiskunnalla on tarve keksiä tämänkaltaisia tappokoneita?
Voitko antaa lyhyen ja ytimekkään vastauksen?
Koska olemme ihmisiä.
Se on kai meille sisäinen piirre, että taistelemme resursseista.
Muista ihmisistä… Emme tunnu pääsevän sitä pakoon.
Ihmiset ovat sekopäitä.
Tuliaseilla oli iso rooli Amerikan muodostumisessa ja ihmisten tappamisessa.
Vielä tänäkin päivänä tuliaseet ovat osa heidän kansallista identiteettiään.
Miksi amerikkalaiset saavat tappaa kenet tahansa tuliaseella?
Eivät saa. Yhdysvalloissa murha on laitonta, mutta aseen omistaminen ei.
Onko heillä siis oikeus aseen kantoon?
Kyllä vain. -Luulin, ettei aseilla ole kantoa.
En ole ase-ekspertti, mutta heillä on aseenkanto-oikeus.
Lehmipojat, tuliaseet ja höyryveturit tekivät Amerikasta vapauden maan,
mikä tuli orjille yllätyksenä.
Orjuus oli yhä tavallista Amerikassa, etenkin etelävaltioissa.
Kovan pohdinnan jälkeen pohjoisvaltalaiset tekivät hirvittävän löydön.
Jokaisen orjan sisällä oli oikea ihminen.
Pohjoinen kysyi etelältä, millaisen Amerikan se halusi.
Sellaisen, missä valkoiset riistävät muita rotuja -
tai missä teeskennellään, ettei niin tehdä.
Kiista puhkesi täydeksi sisällissodaksi.
Silloin Amerikka oli melkein yhtä jakautunut kuin tänään.
Sisällissota repi Amerikan kahtia. Maanmiehet kävi toistensa kimppuun.
Tunsiko joku niin ristiriitaisia tunteita, että kävi itsensä kimppuun?
En usko.
Eräät ovat ehkä joutuneet pohtimaan pitkään,
minkä puolen valitsee. Ehkä viittaat siihen.
Miksi sitä pidetään ensimmäisenä modernina sotana,
kun valokuvista näkee, että siitä on tosi kauan?
Se oli ensimmäinen sota, missä valokuvauksella oli oma roolinsa.
Valokuvat olivat osa sotaa, ne tallensivat väkivallan.
Oli varmasti jännää mennä valokuvakauppaan katsomaan, tuliko niistä hyviä.
Neljän sotaisan vuoden jälkeen pohjoinen oli nujertanut etelän.
Se oli voitto pohjoisen kuninkaalle Abraham Lincolnille.
Kuka oli Abraham Lincoln? Ja miksi hänellä oli outoja tatuointeja vatsassa?
En tiedä, mihin tatuointeihin viittaat,
mutta häntä pidetään parhaana Amerikan presidenttinä.
Ilmeisesti hänellä oli tatuointi lumiukosta ja punarinnasta vatsassa.
Ja punarinnalla oli viikset.
En todellakaan tiedä, mistä puhut.
Lincolnin päästyä valtaan orjuus lakkautettiin -
ja korvattiin rasismilla.
Abraham Lincolnin tarina ei saanut onnellista loppua.
Viisi päivää pohjoisen voiton jälkeen hän koki hirveän kohtalon.
Hänet pakotettiin teatteriin katsomaan näytelmää.
Hyväntahtoinen pyssymies päästi hänet kärsimyksistään,
joskin vasta 3. näytöksessä.
Abraham Lincoln ammuttiin aitioon. Missä kohtaa kehoa se on?
Taidat viitata paikkaan, missä hänet ammuttiin,
eli presidentin aitio Ford's Theaterissa Washington D.C:ssä.
Miksi hänet ammuttiin? Koska hän ei riisunut hattuaan?
Se on ärsyttävää, kun edessä olevalla on hattu päässä.
Hän oli presidentin aitiossa, joten kukaan ei istunut hänen takanaan.
Hänet ampui John Wilkes Booth, joka uskoi konfederaatioon.
Mitä vaikutuksia päähän ampumisella oli Lincolnin johtamiskykyyn?
Se katosi, koska hän kuoli 12 tuntia myöhemmin.
Hän ei siis voinut jatkaa? -Ei ruumiina, ikävä kyllä.
Lincolnin liekki sammui, mutta Amerikan liekille oli käymässä päinvastoin.
Amerikkalaiset olivat leikkineet sähköllä sen jälkeen, kun Benjamin Franklin
laittoi avaimen leijan naruun avatakseen salaman lukon.
Vuonna 1878 Thomas Edison selvitti, miten sitä voimaa voitiin käyttää
luomaan jotain uskomatonta.
On vaikea kuvitella maailmaa, missä Edison ei keksinyt hehkulamppua.
Sillä pimeydessä olisi vaikea nähdä, miltä se näyttää.
Miten ihmiset näkivät päivisin, ennen kuin Edison keksi valon?
Valoa tulee auringosta, joten ihmiset näkivät päivisin kiitos auringon.
Hehkulamppua tarvittiin yötä varten, kun auringonvaloa ei ollut.
Mitä ihmiset käyttivät ennen hehkulamppuja?
Kynttilöitä tai öljyä.
Päivisin oli siis päivänvaloa ja öisin oli kynttilöitä?
Kyllä.
Hehkulamppuja ei siis tarvittu. Hänen elämäntyönsä oli merkityksetön.
Toinen Edisonin uskomattomista keksinnöistä oli fonografi.
Voiko sen sammuttaa? -Toki.
Uskomatonta. Me olemme nyt tässä, mutta tuo ääni tulee kaukaa menneisyydestä.
Jos puhun tähän torviosaan,
voinko kysyä laulajalta, millaista elämä hänen ajallaan on?
Et voi, koska äänite tallennettiin yli sata vuotta sitten.
Mutta eikö fonografi ole varhainen puhelin?
Fonografi tarkoittaa kreikaksi äänikirjoitusta.
Eli se ei liity puhelimeen.
Eli he kuulevat meidät, mutta eivät voi vastata?
He eivät kuule meitä. Me kuulemme heidän äänitteensä.
He eivät kuule meitä eivätkä voi vastata meille.
Juuri niin. -Mitä hyötyä siitä sitten on?
Sillä voi kuunnella musiikkia ja ääniä.
Voiko sillä tallentaa ääniä, joita ei ole vielä tuotettu?
Ei.
Entä aiemmin tuotettuja ääniä?
Jos äänet tallennettiin sinä ajankohtana. Se ei voi tallentaa mitään menneisyydestä.
Se vaikuttaa aika rajalliselta.
Kiitos Edisonin pornografin -
klassinen musiikki saattoi nyt pitkästyttää miljoona ihmisiä.
Klassinen musiikki vaatii orkesteria. Miten orkesteria soitetaan?
Puhalletaanko siihen, vai hierotaanko keppiä kieliä vasten?
Orkesteri ei ole yksi tietty soitin.
Orkesteri on monen eri soittimen yhdistelmä.
Okei. Eli enemmän kuin yksi soitin.
Eli orkesterin soittamiseen tarvitaan sekä kädet että suu.
Kapellimestari tarvitsee mainitsemiasi asioita,
mutta itse orkesteri on useista eri soittimista koostuva kokonaisuus.
Eli koko orkesteri ei mahdu suuhun?
Kiitos Edisonin valo ja ääni alistettiin ihmisen tahtoon.
Mutta toinen alue oli yhä valloittamatta: taivas.
Ihmiset yrittivät vuosia rakentaa lentokoneita,
mutta uranuurtajien tie päättyi usein ensimmäiseen kuolemansyöksyyn.
Kaikki muuttui, kun veljekset Orville ja Wilbur Wright -
onnistuivat haastamaan painovoiman.
Kuinka pitkä ensimmäinen lento oli?
Sinä päivänä Wrightin veljekset suorittivat useita lentoja,
joiden pituus oli 30-50 metriä.
Sen matkan voisi yhtä hyvin kävellä.
Niin, mutta kyse ei ollut siitä.
Milloin tehtiin ensimmäinen lento, joka oli niin pitkä, että tarvittiin vessa?
Kaupallisten lentojen myötä pituudet kasvoivat,
ja matkustajat tarvitsivat mukavuuksia, kuten vessoja.
Se oli varmaan aikamoinen hetki, kun vessan tarve tajuttiin.
Se on vaikuttavampaa kuin Wrightin veljekset.
En ole koskaan pitänyt sitä -
mitenkään dramaattisena tai jännittävänä kehitysaskeleena.
Miksi polkupyörissä ei ole vessaa? Silloin ei tarvitsisi nousta satulasta.
Tuo pitäisi patentoida.
Vessattominakin Wrightin veljesten lento muutti matkustamista ikiajoiksi -
tavoilla, joita ei vieläkään täysin tunneta.
Wrightin veljekset suorittivat ensilentonsa yli sata vuotta sitten.
Miksi emme vieläkään tiedä, miten lentokoneet toimivat?
Kyllä me tiedämme, miten ne toimivat. -No miten ne toimivat?
Meillä on matemaattisia kaavoja,
joilla voi kuvata, miten ilma virtaa siipien yli.
Voitko selittää, miten ne toimivat käyttämättä tiedettä?
On vaikeaa olla selittämättä siihen liittyvää tiedettä,
mutta siipien muodon ansiosta voima ylöspäin on suurempi kuin voima alaspäin.
Se työntää koneen ylös ilmaan.
Haluatko kuulla minun teoriani? -Okei.
Ne kulkevat uskon voimalla. Ne lentävät, koska uskomme, että ne voivat lentää.
Median pitää jatkaa teeskentelyä, muuten ne syöksyvät alas.
Sama juttu wifin kanssa. Se ei voi olla todellista.
Meidän on pakko leikkiä mukana, muuten kaikki romahtaa.
Taivas oli kesytetty. Seuraavaksi oli tien vuoro.
On vaikea sanoa, kuka keksi ensimmäisen auton.
Yrittäjiä oli niin paljon, että Wikipedia-sivu on liian pitkä luettavaksi.
Mutta onneksi sillä ei ole väliä, koska vain yhdestä tuli synonyymi autolle.
Mies, joka teki ensimmäisen hittiauton, oli nimeltään Henry T. Ford.
Uskomatonta kyllä, niin oli hänen autonsakin.
Kiitos nelisylinterisen, 2,9-litraisen 20-hevosvoimaisen moottorin -
ja 70 km/h huippunopeuden, T-Ford oli hirveä auto.
Vieläkin huonompi kuin äitisi kottero.
Puhelinta ei voi ladata, ei GPS:ää, ei stereoita.
Tässä ei edes ole mukitelinettä.
Se oli hieman parempi kuin hevonen, koska se ei potkinut, jos seisoi sen takana.
Eikä tarvinnut istua psykopaatin vieressä, kuten junassa.
Ellei sitten ottanut kyytiin liftaajaa, jolla oli ruuvimeisseli taskussa.
Mutta Henry T. Fordin suurin neronleimaus oli auton tuotantotapa.
Hän ei palkannut yhtä henkilöä rakentamaan hitaasti kokonaista autoa,
vaan palkkasi useita ihmisiä valmistamaan tiettyä auton osaa, yhä uudelleen.
Se oli työssä tylsistymisen ja ihmisen merkityksettömyyden vallankumous.
Massatuotanto vaati valtavasti työvoimaa.
Miljoonat matkasivat Yhdysvaltoihin toteuttamaan amerikkalaista unelmaa.
Suurten alusten tarve johti keksintöön nimeltä Titan 1C:
maailman ensimmäinen kertakäyttösukellusvene.
Ihminen oli vuosikaudet katsonut merelle toivoen voivansa upota kuin kivi.
Titan 1C teki unelmasta totta.
Se oli suuri menestys. Neitsytmatkallaan -
Titan 1C kulki Southamptonista suoraan merenpohjaan, missä tutkimusmatkailijat -
elivät ylellisesti muutaman sekunnin, ennen kuin huomasivat,
ettei merenpohjan ilmakehää voinut hengittää.
Valloitettuaan valon, äänen, taivaan, tien ja merenpohjan -
ihmiskunta löytäisi jotain ennenkuulumatonta -
kiitos naistutkijan ja naisen Marie Curryn, säteilyn nais-isän.
Miten Marie Curie -
huomasi löytäneensä radioaktiivisuuden, jos se on näkymätöntä?
Marie Curie keksi sanan radioaktiivisuus.
Se on kun aineet, kuten radium, polonium, plutonium -
vapauttavat energiaa ja hajoavat luonnollisesti.
Eli se on olemassa, vaikka se on näkymätöntä.
Moni todellinen asia on näkymätön.
Niin kuin chakrat, energiakentät kasvojen sisäpuolella,
jotka ovat yhteydessä tähtimerkkiin ja vaikuttavat gluteenin pilkkomiseen?
En usko, että niitä on olemassa. -Olen eri mieltä.
Carol-tätini tasapainottaa chakroja. Hän veloittaa tunnista 80 puntaa.
Jos hän tienaa niin paljon, se ei voi olla hölynpölyä.
Curien uteliaisuus oli tappavaa.
Pitkäaikainen säteilylle altistuminen saattoi edistää hänen kuolemaansa.
Se on epäreilua. Kun miespuolinen tutkija, kuten Bruce Banner altistuu säteilylle,
hänestä tulee supersankari.
Hän saa oman sarjakuvansa, ja hänestä tehdään elokuvia.
Marie Curie vain kuoli, ja Brucesta tuli Hulk. Tosi epäreilua.
Onko se patriarkaatin syytä?
Ja mikä on patriarkaatti?
Muut vähemmän naispuoliset tutkijat kehittelivät toisenlaisia teorioita.
Fyysikko ja kielimalli Albert Einstein -
keksi suhteellisuusteorian E=Mc2, jota ei ymmärretä tänäkään päivänä.
Mainitsen sen, koska sillä on merkitystä myöhemmin.
Einsteinin mukaan mikään ei ole valoa nopeampaa, mutta varjot ovat nopeampia.
Jos valaisen taskulampulla tuota seinää ja pidän lamppua pääni takana,
varjoni ehtii sinne ennen valoa. Miten Einstein selittäisi sen?
Hän sanoisi varmaan, että kaikki tapahtuu niin nopeasti, ettei sitä ehdi nähdä.
Hänellä on aina vastaus kaikkeen.
1900-luku sai hyvän alun.
Se suolsi keksintöjä niin nopeasti, että ehdimme hädin tuskin näyttämään ne kaikki.
Eräitä keksintöjä voitiin käyttää ihmisten tappamiseen, eikä hyvällä tavalla.
Ensimmäisen maailmansodan piti olla sota sotien lopettamiseksi,
mutta eräiden historioitsijoiden mukaan niin ei käynyt.
Mutta se oli ensimmäinen tekninen sota, missä lentokoneet, konekiväärit ja tankit
taistelivat niiden luojaa, ihmistä vastaan.
Vaikka tappokoneilla olivat vailla uskoa, ideologiaa ja sielua, ne voittivat.
Lopputulos: aseet 20 miljoonaa - ihminen 0.
Ihmisten sodat näyttävät kaoottisilta.
Liittyykö niihin paljon huutamista? -Sodissa huudetaan hyvin paljon.
Käskyjä huudetaan, kuolevat ihmiset huutavat.
Eli siellä on siis riski saada tinnitus? On sääli, että jatkamme sitä.
En yritä olla poleeminen,
mutta yleisesti ottaen on sääli, että pitää sotia.
Se vaikuttaa olevan suosittua ihmisten keskuudessa. Ehkä se kuuluu luonteeseemme.
Mikä saa meidät kääntymään toisiamme vastaan?
Voitko vastata yhdellä lyhyellä lauseella? Muuten leikkaajat suuttuvat.
Pelko, kunnia ja etu.
Siinäkö kaikki? -Pähkinänkuoressa, kyllä.
En tiedä, kuka leikkaa tämän, mutta se saa luvan kelvata.
I maailmansodan raakuus -
synnytti riipaisevaa sotarunoutta ja pasifistista kirjallisuutta,
joka julkaistiin vuosikymmeniä ennen teknohymniä "Pump Up the Jam".
MUITA T:LLÄ ALKAVIA YHTYEITÄ:
THE CURE, THE ISLEY BROTHERS, JA THE VELVET UNDERGROUND
ENSIESITYKSEN AIKANA KATSOJAT LUULIVAT VIDEOTA TODELLISEKSI
JA ETTÄ HILLOA PUMPATTIIN HEIDÄN KOTEIHINSA
JOS MENET ULOS, VOITKO OSTAA MINULLE ZERO-KOKIKSEN JA TWIXIN?
SORI, TUO OLI AVUSTAJALLENI
Miljoonat nuoret miehet kuolivat sodassa, mutta onneksi löydettiin uudenlainen mies:
nainen.
Naiset olivat aina eläneet taustalla, enimmäkseen miesten lemmikkeinä.
Niitä siedettiin taikavoimansa takia: ne erittivät uusia ihmisiä etureiästään.
Mutta 1900-luvun alussa yhteiskunta- tieteilijät löysivät jotain uskomatonta:
nainen pystyi kaikkeen, mihin mieskin, ilman tarvetta puhua siitä.
He saivat myös äänioikeuden.
Vihdoinkin he pystyivät valitsemaan, kuka miehistä määräisi.
Naiset alkoivat luopua perinteisistä univormuistaan.
He eivät enää näyttäneet karmivilta huonekaluilta, vaan homppelipojilta.
He joivat, polttivat ja tanssivat surkealla kuvanopeudella.
Hollywoodissa keksittiin uudenlainen viihdytysmuoto - elokuvat.
Toisin kuin kirja, elokuva ei vaatinut mielikuvitusta.
Kaikki, jopa laiskat ja tyhmät, saattoivat pitää hauskaa -
istumalla ja tuijottamalla ruutua, kuten sinä juuri nyt.
Mutta ensimmäiset elokuvat olivat aivan paskaa, kuten näette.
Mutta kiitos näiden elokuvien, tiedämme, millaista entisajan elämä oli.
Kaikki liikkuivat nopeasti ja kompastelivat.
Miksi ihmiset liikkuvat niin nopeasti vanhoissa elokuvissa?
Jännittikö heitä kameran edessä,
vai eivätkö he kuulleet ohjaajan käskyä hidastaa, koska se oli mykkäelokuva?
Sen ajan kameroilla oli eri kuvanopeus kuin nykyaikaisilla kameroilla.
Eli me siis toistamme ne liian nopeasti,
ja näyttelijät kiirehtivät, jotta tarina saadaan loppuun ennen lopputekstejä.
Mitä tapahtuu, jos he eivät pysy vauhdissa mukana?
Voiko elokuva siirtyä huoneeseen, johon näyttelijät eivät vielä ole ehtineet?
Näyttelijät liikkuvat normaalilla nopeudella.
Kuvausnopeus saa sen näyttämään siltä, että he liikkuvat nopeasti.
Voimmeko kommunikoida näyttelijöiden kanssa ja pyytää heitä rauhoittumaan?
Emme voi. He ovat jo kuolleet.
Varhaisissa filmeissä oli tekstitys. Niitä saattoi katsoa kännykästä ilman ääntä.
Mutta pian keksittiin, miten ääni saatiin mukaan.
Kummasta sinä pidät enemmän?
Vihdoinkin ei enää tarvinnut lukea. Kirjoitetun sanan tyrannia oli päättynyt.
Mutta tunne valoisasta tulevaisuudesta -
ammuttaisiin pian paskaksi.
Synkkiä pilviä kerääntyi Euroopan ylle. Maailmansotasarja oli saamassa jatko-osan.
Pian maailma oli taas uuden globaalin sodan pyörteissä,
ja koska siinä käytettiin vieläkin hirveämpiä koneita,
verenvuodatukselle ei näkynyt loppua.
Sitten amerikkalaiset saivat ajatuksen.
Sen sijaan, että he pudottaisivat tuhansia pieniä pommeja Japaniin ja Saksaan,
mitä jos he pudottaisivat vain yhden ison?
Käyttämällä Einsteinin teorioita, jotka minä fiksusti mainitsin aiemmin,
he käynnistivät Manhattan-projektin, jonka hattumiehet keksivät jotain kammottavaa:
atomipommi nimeltä Little Boy.
Voimakkain ja virheellisimmin nimetty ase, jota koskaan on käytetty.
Miten voimakas Little Boy oli? Sanotaan vaikka näin:
Jos se pommi olisi pudotettu eksäni Seanin talon päälle Westhoughtonissa,
kaikki Chequerbentin liikenneympyrän -
Hart Commonin golfkentän viereisen kukkakaupan välillä olisi tuhoutunut.
Räjähdys olisi höyrystänyt Seanin.
Vanha Pac-Man-peliautomaatti, jota hän kunnosti syntymäpäivänäni,
olisi melko varmasti palanut käyttökelvottomaksi.
Kaikki Wiganista Boltoniin olisi palanut poroksi.
Middlebrook - poissa. Bickershaw - poissa. Hindley Green - unohda se.
Atomipommin kauhut päättivät toisen maailmansodan.
Kaikki halusivat rauhaa, ja maailma päätti toistamiseen olla koskaan enää sotimatta.
Sen lupauksen se rikkoisi vasta, kun viidettä jaksoa on kulunut 52 sekuntia.
On huojentavaa tietää, ettei meillä ole enää ydinaseita.
Se riippuu, mitä tarkoitat "meillä".
Briteillä on ydinaseita, ja he ovat äskettäin päättäneet -
hankkia lisää ydinkärkiä.
Niin, mutta nehän ovat tyhjiä.
Eivät todellakaan. Heillä on ydinkärjillä varustettuja ohjusjärjestelmiä.
Monilla muillakin valtiolla on niitä.
Ydinsodan uhka on todellinen tänäkin päivänä.
Voidaanko puhua iloisemmasta aiheesta? -Toki.
Pidätkö Abbasta? -Rakastan Abbaa.
Mikä on lempikappaleesi? -"Dancing Queen."
Niin… Se on kyllä hieno biisi.
Ensi kerralla näemme, miten kylmä sota viitoitti tietä rock 'n' rollille,
mikä viitoitti tietä hipeille, jotka viitoittivat tietä Steve Jobsille,
joka viitoitti tietä älypuhelimille, jotka viitoittivat tietä somelle,
joka tekisi tyhjäksi kaiken ihmiskunnan saavuttaman edistyksen.
Some tekee ihmisistä öyhöttäjiä. Niin on jo käynyt apinoille.
Apinoille? -Mölyapinoille.
Tekstitys: Frej Grönholm